2 หุ้น warrant เตรียมเทรด SET วันนี้!
2 หุ้น warrant เข้าเทรด SET วันนี้ ได้แก่ TNPC-W1 มีหลักทรัพย์จดทะเบียน 53,252,049 หน่วย อายุ 3 ปี ราคาใช้สิทธิ 2.25 บ./หุ้น กำหนดใช้สิทธิครั้งแรก 31 พ.ค.60 และวันสุดท้าย 9 มิ.ย.62 ส่วน SMT-W1 มีหลักทรัพย์จดทะเบียน 167,295,007 หน่วย อายุ 2 ปี 11 เดือน 30 วัน ราคาใช้สิทธิ 8 บ./หุ้น วันใช้สิทธิครั้งแรก 30 ก.ย.59 และวันสุดท้าย 28 มิ.ย.62 
11 ก.ค. 2559

ตลาดหลักทรัพย์แห่งประเทศไทย (ตลท.) ระบุว่า ตลท. รับหลักทรัพย์ประเภท ใบสำคัญแสดงสิทธิที่จะซื้อหุ้นสามัญของ บริษัทไทยนามพลาสติกส์ จำกัด (มหาชน) หรือ TNPC ใช้ชื่อย่อว่า TNPC-W1 เตรียมเข้าซื้อขายใน SET ตั้งแต่วันที่ 11 ก.ค.59 มีจำนวนหน่วยใบสำคัญแสดงสิทธิที่เป็นหลักทรัพย์จดทะเบียน 53,252,049 หน่วย อายุ 3 ปี นับแต่วันที่ออกใบสำคัญแสดงสิทธิ ซึ่งออกวันที่ 9 มิ.ย.59
โดยมีราคาใบสำคัญแสดงสิทธิ 0.00 บาท/หน่วย มีอัตราการใช้สิทธิ 1 ใบสำคัญแสดงสิทธิ ต่อ 1 หุ้นสามัญใหม่ ที่ราคาใช้สิทธิหุ้นละ 2.25 บาท กำหนดวันใช้สิทธิครั้งแรก 31 พ.ค.60 และวันใช้สิทธิครั้งสุดท้าย 9 มิ.ย.62
อีกทั้ง ใบสำคัญแสดงสิทธิที่จะซื้อหุ้นสามัญของ บริษัทสตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ใช้ชื่อย่อว่า SMT-W1 เตรียมเข้าซื้อขายใน SET ตั้งแต่วันที่ 11 ก.ค.59 มีจำนวนหน่วยใบสำคัญแสดงสิทธิที่เป็นหลักทรัพย์จดทะเบียน 167,295,007 หน่วย อายุ 2 ปี 11 เดือน 30 วัน นับจากออกใบสำคัญแสดงสิทธิซึ่งออกวันที่ 30 มิ.ย.59 และวันครบกำหนดอายุตรงกับวันที่ 28 มิ.ย.62
โดยมีราคาใบสำคัญแสดงสิทธิ 0.00 บาท/หน่วย มีอัตราการใช้สิทธิ 1 ใบสำคัญแสดงสิทธิ ต่อ 1 หุ้นสามัญใหม่ ที่ราคาใช้สิทธิหุ้นละ 8 บาท กำหนดวันใช้สิทธิครั้งแรก 30 ก.ย.59 และวันใช้สิทธิครั้งสุดท้าย 28 มิ.ย.62